ОШ „Емилија Остојић“ Пожега

**КРИТЕРИЈУМ ОЦЕЊИВАЊА ПРЕМА ИСХОДИМА ПОСТИГНУЋА УЧЕНИКА ИЗ**

**ФИЗИЧКОГ И ЗДРАВСТВЕНОГ ВАСПИТАЊА**

На састанку Актива наставника физичког и здравственог васпитања усаглашени су критеријуми оцењивања на часовима физичког и здравственог васпитања. Ови критеријуми су усклађени са принципима оцењивања дефинисаним у Правилнику о оцењивању у основном образовању и васпитању из 2019. године.

Принципи оцењивања, у смислу овог правилника, јесу:

1) објективност у оцењивању према утврђеним критеријумима;

2) релевантност оцењивања;

3) коришћење разноврсних техника и метода оцењивања;

4) правичност у оцењивању;

5) редовност и благовременост у оцењивању;

6) оцењивање без дискриминације и издвајања по било ком основу;

7) уважавање индивидуалних разлика, потреба, узраста, претходних постигнућа ученика и тренутних услова у којима се оцењивање одвија.

Праћење развоја, напредовања и остварености постигнућа ученика у току школске године обавља се формативним и сумативним оцењивањем.

**Формативно** оцењивање јесте редовно праћење и процена напредовања у остваривању прописаних исхода, стандарда постигнућа и ангажовања у оквиру физичког и здравственог васпитања,обавезних физичких активности,физичког васпитања и изабраног спорта, активности (пројектне наставе и слободних наставних активности), као и праћење владања ученика. Формативне оцене се евидентирају у педагошкој документацији наставника.

**Сумативно** оцењивање јесте вредновање постигнућа ученика на крају програмске целине или на крају полугодишта из обавезног и изборних програма и активности. Оцене добијене сумативним оцењивањем су бројчане и евидентирају се у дневнику, а могу бити унете и у педагошку документацију. Почетна основа оцењивања је континуирано праћење сваког ученика и вредновање знања, вештина и ставова помоћу усменог испитивања и практичне провере на крају предметних области.

**На почетку школске године потребно је спровести иницијалну проверу моторичких способности као инструмент провере потенцијала ученика. На крају школске године, треба спровести истоветне тестове за проверу нивоа постигнућа ученика.**

**Чланови актива воде своје педагошке свеске у којима бележе активности и однос ученика према физичком и здравственом васпитању који обухвата:**

– вежбање у адекватној спортској опреми;

– редовно присуствовање на часовима физичког и здравственог васпитања и обавезним физичким активностима,

– учествовање у ваннаставним и ваншколским активностима и др.

– приказ једног од усвојених комплекса општеприпремних вежби (вежби обликовања),

– достигнут ниво постигнућа моторичких знања, умења и навика у атлетици, гимнастици, спортским играма и др.

За ученике који раде по ИОП-у, ради се евалуација након сваког класификационог периода и кориговање планова по потреби.

Оцењивање се врши бројчано, на основу остваривања оперативних задатака и минималних образовних захтева.

Праћење напретка ученика обавља се сукцесивно у току целе школске године, на основу јединствене методологије која предвиђа следеће тематске целине:

* **стање моторичких способности** (праћење и вредновање моторичких способности врши се на основу савладаности програмског садржаја којим се подстиче развој оних физичких способности за које је овај узраст критичан период због њихове трансформације под утицајем пубертета и физичких активности),
* **усвојене здравствено хигијенске навике** (усвојеност здравствено-хигијенских навика прати се на основу утврђивања нивоа правилног држања тела и одржавања личне и колективне хигијене).
* **достигнути ниво савладаности моторних знања** (степен савладаности моторичких знања и умења спроводи се на основу минималних програмских захтева, узевши у обзир степен напредовања).
* **достигнут ниво теоријског знања** (савладана основна терминологија, упознавање са правилима и примципима вежбања, правилима спортских игара, упознавање основних законитости вежбања).
* **Однос према раду и залагање на часу** (вреднује се на основу редовног и активног учествовања у наставном процесу, доношењу адекватне опреме, учешћа на такмичењима и ваншколским активностима).

За контролу физичког развоја и развоја моторичких способности примењује се батерија тестова која обухвата следеће: телесна висина и маса, •трчање 4х10м, претклон у седу, скок у даљ из места и трбушњаци (30сек.), шатл ран тест. Провера се врши на почетку и крају школске године помоћу критеријума за процену физичког развоја и физичких способности.

Узевши претходно наведено у обзир, орјентационо и условно може се уједначавање критеријума свести по областима на следећи начин:

КРИТЕРИЈУМИ ОЦЕЊИВАЊА ОД V - VIII.РАЗРЕДА

|  |  |  |  |  |
| --- | --- | --- | --- | --- |
| **Област** | **Довољан 2** | **Добар 3** | **Врло добар 4** | **Одличан 5** |
| **ФИЗИЧКE СПОСОБНОСТИ** | Тешко примењује једноставне,двоставне општеприпремне вежбе. | Уме правилно да изводи вежбе,разноврсна природна и изведена кретања. | Успешно одржава равнотежу и сложена кретањима. | Ученик користи висок ниво техничкотактичких знања, демонстрира сложеније комплексе вежби и кретања |
| **МОТОРИЧКЕ ВЕШТИНЕ, СПОРТ И СПОРТСКЕ ДИСЦИПЛИНЕ** | Ученик показује мали степен активности и ангажовања, уз велику помоћ наставника успева да примени одређене вежбе, односно захтеве који су утврђени у већем делу основног нивоа постигнућа, одређени индивидуалним образовним планом и прилагођеним стандардима постигнућа. | Ученик показује делимични степен активности и ангажовања, уз малу помоћ наставника успева да примени одређене вежбе, односно захтеве који су утврђени и на основном и већим делом на средњем нивоу стандарда постигнућа, одређеним индивидуалним образовним планом и прилагођеним стандардима постигнућа. | Ученик показује велику самосталност и висок степен активности и ангажовања, уз мању помоћ наставника или самостално испуњава захтеве који су утврђени и на основном и на средњем нивоу,као и део захтева са напредног нивоа посебних стандарда постигнућа, одређеним индивидуалним образовним планом и прилагођеним стандардима постигнућа. | Ученик показује изузетну самосталност уз изузетно висок степен активности и ангажовања, у потпуности самостално, без помоћи наставника испуњава захтеве који су утврђени на основном и средњем нивоу, као и у већини захтева са напредног нивоа посебних стандарда постигнућа, уз веома висок степен ангажовања. |
| **ТЕОРИЈСКА ЗНАЊА** | Ученик показује мали степен знања из области физичке културе, слабо повезује битне чињенице за успешно и самостално вежбање, тешко примењује правила приликом примене одређене спортске дисциплине, слабо уочава и разуме значај физичке активности у свакодневном животу и раду. | Ученик препознаје значајне појмове и чињенице у области физичке културе, као и принципе вежбања, зна основна правила одредјене спортске гране или дисциплине, разуме значај вежбања у свакодневном животу и раду. | Ученик је усвојио знање у области физичке културе, примењује принципе вежбања, примењује правила одредјене спортске гране и дисциплине приликом вежбања, разуме важност физичке активности у свакодневном животу и раду. | Ученик показује изузетно велики степен знања и разумевања у области физичке културе, упражњава физички активност самостално уз поштовање свих принципа вежбања, примењује правила одеђених спортских игара и учествује у суђењу, схвата значај физичке активности као и њену корелацију са другим областима живота. |
| **ОДНОС ПРЕМА РАДУ, ПОШТОВАЊЕ ХИГИЈЕНСКИХ МЕРА** | Ученик ретко ради на часовима, без лекарског оправдања или оправдања родитеља налази разлоге да не ради, незаинтересовано учествује у раду, слабо комуницира са друговима, ретко поштује хигијенске норме и повремено доноси адекватну опрему на час. | Ученик ради на часу, углавном изостаје уз оправдање, сарађује са другарима, показује степен залагања и интересовања на часу, поштује хигијенске мере и доноси опрему. | Ученик ради редовно на часу, активно сарађује са другарима, показује степен интересовања за рад на часу, носи редовно опрему | Ученик је редован на часу, показује изузетан степен интересовања за рад, развија колективни дух и сарадњу са другарима, учествује у свим активностима, помаже и асистира наставнику, учествује у вананаставним активностима и такмичењима. |

**АТЛЕТИКА**

ОДЛИЧАН 5 (напредни ниво) : Одлично познаје, зна да наведе и врло успешно демонстрира све пређене активности из ове области (трчања, скакања, бацања, штафетно трчање..) . Разуме потребу познавања ове области у целости, показује велико интересовање и зна да усвојене елементе комбинује и користи како у другим спортовима, тако и у свакодневном животу. Разуме потребу познавања ове области у целости и сагледава корист од исте. Може у целости да прати атлетска такмичења и одлично репродукује поделу свих атлетских дисциплина.

ВРЛО ДОБАР 4 (средњи и делом напредни ниво): У већој мери познаје , наводи и демонстрира све пређене активности из ове области (трчања, скакања, бацања, штафетно трчање..) . Разуме потребу познавања ове области у већој мери, показује одређено интересовање и схвата да усвојене елементе треба да комбинује и користи како у другим спортовима тако и у свакодневном животу. У одређеној мери успева да сагледа потребу познавања ове области. Препознаје све атлетске дисциплине.

ДОБАР 3 (основни и делом средњи ниво): У одређеној мери познаје , наводи и демонстрира пређене активности из ове области (трчања, скакања, бацања, штафетно трчање..), често уз помоћ наставника. Разуме потребу познавања ове области у мањој мери, показује одређено интересовање и схвата да усвојене елементе може да комбинује и користи, како у другим спортовима , тако и у свакодневном животу. У мањој мери успева да сагледа потребу познавања ове области. Уз повремену помоћ наставника, препознаје и описује атлетске дисциплине.

ДОВОЉАН 2 (основни ниво): У мањој мери познаје , наводи и демонстрира неке од пређених активности из ове области. Разуме потребу познавања ове области у најмањој могућој мери, не показује неопходно интересовање и у мањој мери схвата да усвојене елементе може да комбинује и користи како у другим спортовима тако и у свакодневном животу. Не сагледава јасно потребу познавања ове области. Уз константну помоћ наставника репродукује и препознаје атлетске дисциплине.

НЕДОВОЉАН 1 (основни ниво): Не познаје , не зна да наведе и демонстрира неке од пређених активности из ове области. Не разуме потребу познавања ове области и не показује интересовање . Не схвата да усвојене елементе може да комбинује и користи како у другим спортовима тако и у свакодневном животу. Не сагледава довољно јасно потребу познавања ове области.

**СПОРТСКЕ ИГРЕ** (кошарка, рукомет, одбојка, фудбал)

ОДЛИЧАН 5 (напредни ниво): Одлично познаје, зна да наведе и врло успешно демонстрира све пређене активности из ове области (манипулација лоптом, кретања, сарадња у игри). Разуме потребу познавања ових области у целости, показује велико интересовање. Разуме потребу познавања ових области у целости и сагледава корист од исте. Примењује виши ниво технике, познаје већи број правила, једноставније тактичке комбинације и уз висок степен сарадње са члановима екипе изражава сопствену личност уз поштовање других. Примењује правила одређеног спорта у игри и учествује у суђењу.

ВРЛО ДОБАР 4 (средњи и делом напредни ниво): У већој мери познаје, наводи и успешно демонстрира пређене активности из ове области (манипулација лоптом, кретања, сарадња у игри). Разуме потребу познавања ових области у већој мери, показује одређено интересовање. Разуме потребу познавања ових области у одређеној мери и сагледава корист од исте. Примењује средњи ниво технике, познаје већи број правила, једноставније тактичке комбинације и уз одређен степен сарадње са члановима екипе изражава сопствену личност уз поштовање других. Примењује правила учествовајући у игри.

ДОБАР 3 (основни и средњи ниво): У одређеној мери познаје, наводи и демонстрира пређене активности из ове области ( манипулација лоптом, кретање, сарадња у игри) . Разуме потребу познавања ових области у мањој мери и углавном сагледава корист од исте. Примењује основни и средњи ниво технике, познаје одређени број правила, најједноставније тактичке комбинације и уз одређен степен сарадње са члановима екипе изражава сопствену личност уз поштовање других. Препознаје примену правила у игри.

ДОВОЉАН 2 (основни ниво): У мањој мери познаје, наводи и демонстрира пређене активности из ове области. Разуме потребу познавања ових области у најмањој могућој мери, не показује одређено интересовање. Не сагледава јасно потребу познавања ових области и користи од исте. Ретко примењује основни ниво технике, познаје мали број правила, најједноставније тактичке комбинације и уз минималан степен сарадње са члановима екипе изражава сопствену личност уз поштовање других. Уз поноћ наставника, препознаје правила игре.

НЕДОВОЉАН 1 (основни ниво): Не познаје , не зна да наведе и демонстрира неке од пређених активности из ове области. Не разуме потребу познавања ових области и не показује одређено интересовање. Не сагледава јасно потребу познавања ових области и користи од исте. Ретко примењује нижи ниво технике, познаје врло мали број правила, не разуме тактичке комбинације и уз минималан степен сарадње са члановима екипе изражава сопствену личност уз поштовање других у мањој мери.

**СПОРТСКА ГИМНАСТИКА**

ОДЛИЧАН 5 (напредни ниво): Одлично познаје, зна да наведе и врло успешно демонстрира све пређене активности из ове области (елементе у партеру, прескок, елементе на греди, карикама...) . Разуме потребу познавања ове области у целости, сагледава корист од исте, показује велико интересовање и зна да усвојене елементе комбинује и користи како у другим спортовима тако и у свакодневном животу.

ВРЛО ДОБАР 4 (средњи и нпредни ниво): У већој мери познаје , наводи и демонстрира све пређене активности из ове области (елементе у партеру, прескок, елементе на греди, карикама...). Разуме потребу познавања ове области у већој мери, показује одређено интересовање и схвата да усвојене елементе треба да комбинује и користи како у другим спортовима тако и у свакодневном животу. У одређеној мери успева да сагледа потребу познавања ове области.

ДОБАР 3 (основни и средњи ниво): У одређеној мери познаје , наводи и демонстрира пређене активности из ове области , често уз помоћ наставника (елементе у партеру, прескок, елементе на греди..). Разуме потребу познавања ове области у мањој мери, показује одређено интересовање и схвата да усвојене елементе може да комбинује и користи како у другим спортовима тако и у свакодневном животу. У мањој мери успева да сагледа потребу познавања ове области.

ДОВОЉАН 2 (основни ниво): У мањој мери познаје , наводи и демонстрира неке од пређених активности из ове области, уз обавезну помоћ наставника.. Разуме потребу познавања ове области у најмањојмањој могућој мери, не показује неопходно интересовање и у мањој мери схвата да усвојене елементе може да комбинује и користи како у другим спортовима тако и у свакодневном животу. Не сагледава јасно потребу познавања ове области.

НЕДОВОЉАН 1 (основни ниво): Не познаје , не зна да наведе и демонстрира неке од пређених активности из ове области, чак и уз константну помоћ наставника. Не разуме потребу познавања ове области и не показује интересовање . Не схвата да усвојене елементе може да комбинује и користи како у другим спортовима тако и у свакодневном животу. Не сагледава довољно јасно потребу познавања ове области.

**Обавештавање о оцењивању**

На почетку школске године наставник је дужан да на примерен начин обавести ученика о прописаним циљевима, стандардима постигнућа и исходима учења. На почетку школске године ученици, родитељи, односно старатељи се обавештавају о критеријумима, начину, поступку, динамици, распореду оцењивања и доприносу појединачних оцена закључној оцени**.** Наставник успоставља сарадњу са родитељима на терминима отворених врата, као и електронским путем.